Dimarts 5 de març a les 18.30 h.
Diàleg entre l'autor, Jordi Coca i la psicòloga Anna R. Ximenos.
Avui també és Sant Joan: la literatura eina de valors
Escriptors guardonats i experts prenen com a referència cada una de les obres guardonades pel premi de novel·la Sant Joan en els darrers set anys per tractar valors i emocions universals.
Un projecte de la Fundació Antigues Caixes Catalanes.
I la col·laboració de la Fundació Antiga Caixa Sabadell 1859, Edicions 62, la Generalitat de Catalunya i la Diputació de Barcelona.
DIMARTS 5 DE MARÇ a les 18.30 h
La transgressió, la puresa i la llibertat
Diàleg entre Jordi Coca, autor, i Anna R.Ximenos, psicòloga i màster en estudis sobre la dona (UAB).
Genial, agosarada, intuïtiva i vital, la Carla se sent autènticament lliure en la Barcelona grisa i cansada dels primers anys setanta.
La seva aparició fulgurant en el món del music-hall suposa un autèntic capgirament estètic i moral.
Les seves creacions enlluernadores, originals i plenes de talent, no tenen res a veure amb la rutina que aleshores dominava els espectacles nocturns tant en el petit escenari de la Bodega Apolo com en El Molino.
Descoberta per un obscur periodista, aviat trobarem la Carla regnant en el locals de moda: Panam's, Bocaccio, Lord Black, Jazz Colon, o bé perduda al Drugstore.
Els artistes i intel·lectuals progressistes l'adoren, l'afalaguen i l'acaben convertint en un símbol del canvi i de la modernitat.
Però la nit té laberints temptadors, i darrere aquesta noia bella, suggerent i pertorbadora, s'amaga una dona immensament vulnerable, que en el fons tan sols vol gaudir de la vida amb plenitud.
Escrita com un homenatge a l'striper Christa Leem, Jordi Coca s'endinsa en els anys de la predemocràcia i, a través de personatges reals i imaginaris, fa un retrat esplèndid, crític i ginaris, fa un retrat esplèndid, crític i lúcid, d'una època marcada per les ànsies de trobar nous camins de llibertat.
Però, com tants altres miratges d'aquell temps, al capdavall la Carla no haurà estat gaire més que una il·lusió, una fugaç i intensa papallona de la nit.
"La vaig veure: nua, d'esquena, en la claror vermella que omplia l'escenari.
Era la Carla quan actuava al Molinoi gronxava la mitja cabellera rossa tot movent el cos de manera ondulant.
No sé si se'n pot dir ballar d'allò que feia mentre es treia la roba lentament, però a la fotografia se li veuen amb nitidesa i il·luminades de vermell, l'esquena i les natges encara amb un cert aire adolescent.
Aquella noia meravellosa era una papallona amb polsim daurat a les ales i per això mateix estava condemnada a morir cremada per l'escalfor dels focus."
Jordi Coca (Barcelona, 1947) va començar la seva carrera d'escriptor l'any 1971 amb l'obra Un d'aquells estius (Els Lluïsos).
D'aleshores ençà ha conreat el gènere novel·lístic i també l'assaig sobre temes teatrals i literaris.
És autor, entre d'altres, de Mal de lluna (1988), La japonesa (1992), Louise (1993), Un conte sobre la felicitat (1993), Paisatges de Hopper (1995), Dies meravellosos (1996), La faula dels ocells grecs (1997), L 'Emperador (1997), Sota la pols (2000), Lena ( 2002), Cara d'àngel (2004), Sorres blanques (2006) i La noia del ball (2007).
Al llarg dels anys, Jordi Coca ha obtingut nombrosos premis en reconeixement d'una trajectòria literària excepcional, entre els quals cal comptar els prestigiosos Premi Nacional de la Crítica, Ciutat de Palma, Premi Ramon Muntaner de Literatura Juvenil i Premi Sant Jordi de novel·la.
També ha fet versions al català d'autors com Maurice Maeterlinck i del poeta japonès Matsuo Bashô.
Actualment escriu la tesi de doctorat en arts escèniques sobre el teatre de Palau i Fabre i és membre del Consell Nacional de la Cultura i les Arts de Catalunya.
Les seves obres han estat traduïdes al castellà, francès, a l'italià i a l'anglès.
Anna Ximenos és llicenciada en Psicologia i màster en Estudis sobre les dones a la UB.
S'ha format com a escriptora a l'Aula de Lletres i a l'Escola d'Escriptura de l'Ateneu Barcelonès i darrerament ha publicat el llibre Interior Blau.